**Dickin-medaljen** (engelsk: *Dickin Medal*, formelt *PDSA Dickin Medal*) er en britisk medalje som tildeles dyr som i krig har ytt enestående innsats i militær- eller sivilforsvarstjeneste. Den ble innstiftet i 1943 av Maria Dickin (1870–1951), grunnlegger av dyrevelferdsorganisasjonen People's Dispensary for Sick Animals (PDSA), og er oppkalt etter henne. Medaljen ble innstiftet for å hedre dyrs lojalitet og tjenestevillighet for mennesker i krig. Den kalles også «dyrenes Viktoriakors», en henvisning til Victoriakorset, Storbritannias fremste utmerkelse for tapperhet og mot.

Medaljen er beskrevet som et eksempel på antropomorfisme, der dyr tillegges menneskelige egenskaper som mot, tapperhet og innsatsvilje.

Utforming
---------

Dickin-medaljen er i bronse og har en diameter på 36 mm. På avers står innskriften «For Gallantry» i stor skrift og «WE ALSO SERVE» i mindre skrift, alt i en laurbærkrans. Øverst står «PDSA». Mottagerens navn, tildelingsdato og -grunn påføres revers. 

Medaljen er opphengt i et bånd i fargene grønt, brunt og lyst blått. Fargene skal representere vann, jord og luft.

Tildeling
---------

Dickin-medaljen tildeles dyr som tjenestegjør i Storbritannias væpnede styrker eller i landets sivilforsvar. Medaljen er tildelt for innsats under andre verdenskrig og fortsatte de første etterkrigsårene, før tildeling holdt opp. Tildeling ble så gjenopptatt i 2000. Medaljen er deretter tildelt for tjeneste i blant annet Bosnia-Hercegovina, Irak og Afghanistan. I 2002 ble medaljen tildelt en redningshund og to førerhunder for innsats etter terrorangrepet mot World Trade Center i New York 11. september 2001. I 2015 ble medaljen tildelt politihunden Diesel, som døde i et anti-terrorraid i Paris.

Blant mottagerne er brevduer, redningshunder og bombehunder. Medaljen var per april 2016 tildelt til sammen 32 duer, 31 hunder, tre hester og én katt.

* Hunden «Rip» mottok Dickinmedaljen i 1945 for sin innsats for å finne mennesker begravd etter tyske bombeangrep mot London. Her fotografert blant ruiner i Poplar i 1941  Foto: Imperial War MuseumsHunden «Rip» mottok Dickinmedaljen i 1945 for sin innsats for å finne mennesker begravd etter tyske bombeangrep mot London. Her fotografert blant ruiner i Poplar i 1941  Foto: Imperial War Museums
* Brevduen «Commando» ble i 1945 tildelt medaljen for ved tre anledninger å ha levert meldinger fra agenter i det okkuperte Frankrike  Foto: Imperial War MuseumsBrevduen «Commando» ble i 1945 tildelt medaljen for ved tre anledninger å ha levert meldinger fra agenter i det okkuperte Frankrike  Foto: Imperial War Museums

Referanser
----------

1. 1 2 3 4 5  «The Dickin Medal». *PDSA*. Arkivert fra originalen 24. mai 2016. Besøkt 5. april 2016.
2. ↑  «Military search dog to receive animals' Victoria Cross» Arkivert 15. mars 2010 hos Wayback Machine. Ministry of Defence, 8. februar 2010.
3. ↑  «Then Animals' VC», *BBC Radio4*, tekst og lyd.
4. ↑  Steven Johnston: «Animals in War: Commemoration, Patriotism, Death», *Political Research Quarterly*, årg. 65, nr. 2, 2012, s. 368f.
5. ↑  John W. Mussell (red.): *Medal Yearbook 2013*, Honiton: Token Publishing, 2012, s. 349.
6. ↑  «Krigshelt på fire bein hedret med medalje», *NRK*, 25. oktober 2012.
7. ↑  «Dickin Medal for Diesel the police dog killed in Paris attacks raid». *BBC Newsbeat*. 28. desember 2015. Besøkt 5. april 2016.
8. ↑  «Police Dog Diesel to receive supreme honour for gallantry». *PDSA*. 27. desember 2015. Arkivert fra originalen 28. desember 2015. Besøkt 5. april 2016.